CELEX: 62011CN0065
Language: sk
Date: 2011-02-15 00:00:00
Title: Vec C-65/11: Žaloba podaná 15. februára 2011 — Európska komisia/Holandské kráľovstvo

30.4.2011   
            
            
               SK
            
            
               Úradný vestník Európskej únie
            
            
               C 130/10
            
         Žaloba podaná 15. februára 2011 — Európska komisia/Holandské kráľovstvo
   (Vec C-65/11)
   2011/C 130/19
   Jazyk konania: holandčina
   
      Účastníci konania
   
   
      Žalobkyňa: Európska komisia (v zastúpení: A. Nijenhuis a D. Triantafyllou, splnomocnení zástupcovia)
   
      Žalovaný: Holandské kráľovstvo
   
      Návrhy žalobkyne
   
   Komisia navrhuje, aby Súdny dvor:
   
               —
            
            
               určil, že Holandské kráľovstvo si tým, že nekonzultovalo s poradným výborom pre DPH a povoľuje, aby sa nezdaniteľné osoby pripojili k daňovej jednotke, ako to vyplýva z rozhodnutia č. VB91/347 z 18. februára 1991, nesplnilo svoje povinnosti, ktoré mu vyplývajú z článkov 9 a 11 smernice Rady 2006/112/ES (1) z 28. novembra 2006 o spoločnom systéme dane z pridanej hodnoty,
            
         
               —
            
            
               zaviazal Holandské kráľovstvo na náhradu trov konania.
            
         
      Žalobné dôvody a hlavné tvrdenia
   
   Článok 9 ods. 1 smernice 2006/112/ES stanovuje, že „zdaniteľná osoba“ je každá osoba, ktorá nezávisle a na akomkoľvek mieste vykonáva ekonomickú činnosť, odhliadnuc od účelu alebo výsledkov tejto činnosti. Článok 11 smernice o DPH stanovuje, že po porade s poradným výborom pre daň z pridanej hodnoty (ďalej len „Výbor pre DPH“) môže každý členský štát považovať za jednu zdaniteľnú osobu osoby usadené na území toho istého členského štátu, ktoré sú síce právne nezávislé, ale súčasne vzájomne úzko prepojené finančnými, ekonomickými a organizačnými väzbami.
   Podľa Komisie Holandsko si nesplnilo povinnosti, ktoré mu vyplývajú z článkov 9 a 11 smernice 2006/112/ES tým, že povoľuje, aby sa nezdaniteľné osoby pripojili k daňovej jednotke. Okrem toho tým, že nekonzultovalo s Výborom pre DPH, Holandsko porušilo článok 11 smernice o DPH.
   
      (1)  Ú. v. EÚ L 347, s. 1.